Toyah Willcox

Toyah Ann Willcox (født 18. mai 1958 i Kings Heath i Birmingham i England) er en engelsk sangerinne og skuespillerinne.Colin Larkin: The Encyclopedia of Popular Music (Omnibus Press, London 2011) ISBN ISBN 978-0-85712-595-8, s. 3510 Hennes mest kjente virke er som bandleder for Toyah sammen med gitaristen Joel Bogen. Toyah spilte en variant av punk som ga dem flere gode listeplasseringer i England, gullplate for Anthem (1981) og sølvplate for The Changeling (1982).Music Me om Toyah Willcox Senere utgivelser har vært soloplater, til forskjell fra perioden 1979-1983 da bandet var oppkalt etter henne. 4. desember 1981 spilte hun på Chauteau Neuf i Oslo i forbindelse med turneen Good Morning Universe: European Tour.

 Teater og film 
Willcox har utdannelse fra dramaskolen tilknyttet teateret Old Rep i Birmingham og jobbet siden i garderoben på flere teatre.Allmusic om Toyah Ann Willcox Hun fikk en rolle i episoden «Glitter» (1976) i antologiserien Second City Firsts på BBC.IMDb om «Glitter» (1976) Deretter fikk hun arbeid ved Royal National Theatre i London i 1977Michael Coveney: «Tales From The Vienna Woods» i London Evening Standard 17. oktober 2003 og så viktige roller i kultfilmene Jubliee (1978) av Derek Jarman og Quadrophenia (1979) av Franc Roddam. Hun samarbeidet igjen med Jarman i filmen The Tempest (1979), en særegen filmatisering av Shakespeares Stormen (1611).Anmeldelse av The Tempest (1979) ved Vincent Canby i The New York Times 22. september 1980 Hun har senere hatt en rekke opptredener som skuespiller på film og TV.

 Musikk 
 Toyah 
Gitaristen Joel Bogen medvirket på det meste av musikken bandet Toyah spilte inn som låtskriver sammen med Willcox,Allmusic om Joel Bogen og det er bare de to som er med på alle albumene. Samarbeidet startet i 1977, og resulterte i 1979 i singelen «Victims of the Riddle» i juli førToyah Willcox' nettside om «Victims of the Riddle» Sheep Farming in Barnet kom først som en EP i august, så som fullt album i februar 1980.Toyah Willcox' nettside om Sheep Farming in Barnet Bogen og Willcox skiftet ut resten av medlemmene flere ganger i løpet av bandets karriere, og skilte selv lag etter utgivelsen i 1983.

 Sheep Farming in Barnet (1979)
 The Blue Meaning (1980)
 Anthem (1981)
 The Changeling (1982)
 Love Is the Law (1983)
 Soloutgivelser 
Willcox satset på mer polert popmusikk med sin første soloplate Minx (1985) og fikk en listeplassering med singelen «Don't Fall in Love (I Said)».Official Charts om «Don't Fall in Love (I Said)» I 2008 ga hun ut In the Court of the Crimson Queen, der tittelen er et lite nikk til In the Court of the Crimson King av King Crimson fra 1969 der hennes ektefelle Robert Fripp medvirket.

 Minx (1985)
 Desire (1987)
 Prostitute (1988)
 Ophelia's Shadow (1991)
 Take the Leap! (1994)
 Dreamchild (1994)
 Looking Back (1995)
 The Acoustic Album (1996)
 Velvet Lined Shell (2003)
 In the Court of the Crimson Queen (2008)

 Bøker 
Willcox har gitt ut de selvbiografiske bøkene Living Out Loud (2000) og Diary Of A Facelift (2005).Alexandra Goss: «Fame and fortune: I aim to be a winner at Olympics» i The Sunday Times 19. februar 2012 Den siste handler om erfaringene hennes med kosmetisk kirurgi.«On the operating table, I started to shake...» i The Telegraph 14. mars 2005 med utdrag fra Diary Of A Facelift

 Referanser 

 Eksterne lenker 



Kategori:Engelske sangere
Kategori:Engelske skuespillere
Kategori:Personer fra Birmingham